Indlela lensha yekulwa nenkhohlakalo  itfola imiphumela lemihle

Enkhulumeni yami yekucala Yebunjalo Belive, nga-2018, ngenta sifungo sekutinikela kutsi ngigucule simo setenkhohlakalo eti khungweni tetfu ngiphi ndze futsi ngilwe neku khwabanisa nekubambisana ngenhloso lembi emkhakhe ni lotimele ngemandla ne nhloso lefananako.
Kusukela ngaleso sikhatsi, siloku sisebenta ngeku tikhandla kute sicinise siphindze futsi sisekele ema-ejensi etfu nalaha mbisana nawo lacinisekisa kutfotjelwa kwemtsetfo.  Sakhe Luphiko Lwete kuphenya kuMtimba Wavelonkhe Wetekushu shisa kute kutsi libukane nenkhohlakalo lenemandla nekutsi Inkantolo Lekhetse kile yente Luphiko Lwete kuphenya Lolukhetsekile (i-SIU) ikhone kuvumbulula kakhulu futsi kalula timali letintjontjiwe. Siphindze futsi sasita ngekwesekela nekunika imitfombolusito imitimba lebalulekile lelwa nebugebengu njengeLu phiko Lwekudla Imphahla, Luphiko Lolukhetsekile Lwetebugebengu Beteku tsengisa kanye neLuphiko Lwekuphenya Bugebengu Lobuhamba Embili, lolubitwa ngekutsi ngemaHawks .
Lemitamo inemiphumela lemihle.
Ngekusebentisana netinhlaka letibalulekile eluhlelweni lwetebulu ngiswa kutebugebengu, Luphiko Lwetekuphenya selubhalise emacala enkhohlakalo langetulu kwalange-20 kulomnyakati mali lophelile kwaphindze futsi kwaboshwa basolwa labange-65. Loku kufaka ekhatsi emacala lamanyenti 'ekubanjwa kwembuso ngabhongwane' kanye nalamanye emacala enkho hlakalo lamatima.
Kulomnyakatimali lophe lile, Luphiko Lwekudla Imphahla lwatfola imiyalelo yekuvala ema-akhawunti lalinganiselwa kutigidzi gidzi leti-R5.4 letiphatselene nemacala enkhohlakalo, kwatsi tigidzi letinge-R70 tafakwa Esikhwameni Semphahla Yebugebengu Levunjululiwe.
Kuleminyaka lesipho hlongo leyendlulile, i-SIU ivumbulule timali nempha hla leyenta tigidzigidzi leti-R2.6 yaphindze futsi yancamula emakontileka lenta tigidzigidzi leti-R18.
I-SIU seyibhalise eNkantolo Lekhetsekile linani lemacala la-119 lenta ngetulu kweti gidzigidzi leti-R13.
Inkhohlakalo licala lelima tima kakhulu kulishushisa.
Babhebhetseli batikha ndla ngalokukhetsekile ekuvaleni imikhondvo yabo. Bavula tinkampani letingasebenti tekutsi bafihle kuto imisebenti yabo lesolisako, njalo-nje bahambisa imali emkhatsini wema-akhawunti lama nyenti, betfule kubemtselo imalingena lengasiyo, futsi, basebenti bahulumende, basebentisa bangani nema -lunga emndeni kutsi bafake ticelo temathenda kute kutsi bafihle kubandzakanyeka kwabo.
Loku-ke kusho kutsi kuphendvula kwetiphatsi mandla nako kufanele kutsi kube ngulokushubile.
Nga-2020, sasungula sikhungo iFusion Centre  lesimkhakhaminyenti saba sikhungo sekusebentela kute kutsi kubukwane nemacala ebugebengu lahamba embili, kufaka ekhatsi inkhohlakalo.
Lesikhungo sihlanganisa emakhono ekuphenya etinhlaka tahulumende tekuvimbela bugebengu kanye netekuphepha kanye nalawo eSikhungo Sebunhloli Kutetimali, lesi tfutfukisa tebunhloli kute kutsi tikhungo temtsetfo tiyisebentise eluphenyweni lwato.
Eminyakeni lemibili kusukela kwasungulwa i-Fusion Centre , indlela yaso lemkhakhaminyenti ‘yekulandzela imali’ ibe nemiphumela lemihle lemikhulu kakhulu.
Kulomnyakatimali lophe lile, umsebenti weFusion Centre  usekele luphenyo lwenkhohlakalo neku khwabanisa lolunge-276.
Tigidzi letilinganiselwa kuletinge-R659 tabuyi selwa kuHulumende ngekusebentisa kulondvo lota nekuvumbulula inzuzo yebugebengu.
Kulinganiselwa kutigidzi letinge-R613 letavalwa lekusolwa kutsi tinzuzo tebugebengu.
I-Fusion Centre  ekucaleni kwayo yasungulelwa kuphenya inkhohlakalo lephatselene nekutsengwa kwetintfo teCOVID-19 .
Manje umsebenti wayo sewukhulisiwe kute kutsi ufake ekhatsi kuphenya kushushunjiswa kwemali, kukhwabanisa, kulawula budlabha, kwesekela nge timali emaphekula kanye nalamanye emacala ebuge bengu labucayi.
EmaHawks  asandza kwendlala letinye tinchube kelembili letentiwe Licembu Lelilwa Nenkhohlakalo, i-Fusion Centre  lebe yincenye yako. Emkhatsini wemnya katimali wanga-2019 nanga2022, kuboshwe basolwa labange-554 baboshelwa inkhohlakalo, kwatsi laba142 babo balahlwa licala.
Lelinye lithulusi lebunhloli lelibalulekile kulucwa ningo lwendlela yekuphila lolwentiwe Luphiko Lwe kugcogcwa Kwemtselo LwaseNingizimu (yi-SARS).
Kulomnyaka lophelile, i-SARS iphotfule lucwa ningo lwendlela yekuphila lolunge-25 lolowenta tigidzi letinge-R450 kusombulula emagebe emkhatsini wemali lengenako ledzalulwako  nendlela yekuphila yemuntfu.
Kuyacaca kutsi letinyatselo letitsetfwe ngulolulawulo kubuyisela emandla, likhono nekuncomeka kwetikhungo letilwa nekhohlakalo tinemphu mela lobonakalako lomuhle kakhulu.
Lomsebenti lohlanga nisiwe wawo onkhe lama-ejensi lacinisekisa kutfotjelwa kwemtsetfo ubamba tigebengu lapho titincane ngakhona: emakhikhini ato. Timali tahulumende letaphangwa tabese tihanjiswa ngaletinye tindlela tiyavunjululwa kantsi futsi labo labatsintse kako mayelana naleto tento bashushiswa tinkantolo.
Kute sichubeke sicinise imitamo yetfu ekuguculeni simo setenkhohlakalo, ngimemetela kubekwa etikhundleni kuMkhandlu Wavelonkhe Wetekweluleka Kutekulwa Nenkhohlakalo.
Lomkhandlu utawu hlanganisa badlalindzima noma-ke labatsintsekako labavela kuyo yonkhe imikhakha yemmango kutsi bengamele kuphunyele liswa kwelisubuciko lahulumende lekulwa nenkhohlakalo. Lomtimba lomusha utaweluleka hulumende mayelana netinyatselo letibucayi teku vikela, emakhono etikhungo kanye nangemitfombo lusito ledzingekako kuvi kela kutsi hulumende aphindzeke kubanjwa nga bhongwane kanye neku cedza inkhohlakalo nekukhwabanisa lapha eNingizimu Afrika.
Inhloso yetfu lenkhulu kwakha tikhungo letici nile naletimelana netimo letimatima letingacedza inkhohlakalo tiphindze futsi timelane nemitamo yekubanjwa kwembuso ngabhongwane kwesikhatsi lesitako.
Sisachubeka sakhela etukwaletimphumelelo, siyatetsemba kutsi ngisho noma kungatsatsa sikhatsi lesidze, labo labantjontja futsi baphanga imitfombo lusito lebeyentelwe bantfu batawubukana nemiphu mela lemibi yetento tabo.